Andrejs Punka

Andrejs Punka (1899—1982) bija latviešu agronoms, literāts, izdevējs. Viens no Latvijas Centrālās padomes prezidija locekļiem (1946).

 Dzīvesgājums 
Dzimis 1899. gada 8. aprīlī Pēterburgā. Mācījās Bērzaunes pagastskolā, tad Bērzaunes draudzes skolā un Priekuļu lauksaimniecības skolā.
Studēja jurisprudenci un pedagoģiju Latvijas Universitātē. Līdztekus bija Latvijas Republikas Zemkopības ministrija instruktors (1919—1924), skolotājs Rīgas skolās, grāmatu apgāda "Rūķis" vadītājs (1930—1940), kurā izdeva dzejas krājumu "Grācija" (1930), un Latvijas Lauksaimniecības kameras referents (1935—1940).

Pēc Latvijas okupācijas Otrā pasaules kara laikā bija Latvijas Universitātes krievu valodas lektors (1940—1941), tad līdz 1944. gadam studēja agronomiju Jelgavas Lauksaimniecības akadēmijā.literatura.lv

Tuvojoties Sarkanajai armijai, Punka devās bēgļu gaitās uz Vāciju, kur piedalījās Latvijas Centrālās padomes dibināšanā, bija Baltijas Universitātes agronomijas docētājs.
1950. gadā viņš izceļoja uz ASV, kur Vašingtonā strādāja grāmatu apgādā Science Service un atjaunoja savu grāmatu apgādu.

Miris 1982. gada 12. jūlijā Vašingtonā, pelnu urna apbedīta Vašingtonas latviešu baznīcā.timenote.info

 Darbi 
 krājums "250 tematu brīvajiem domrakstiem" (1929)
 dzejas krājums "Grācija" (1930)
 "Īsi hronoloģiski dati un darbu satura atstāstījumi latviešu literatūras atkārtošanai" (kopā ar V. Grebli, 1932)
 "Prasme runāt publiski" (1933)
 apcere "Latviešu zemnieku likteņgaitas pagātnē" (1940)
 "Daži mājieni runātājiem" (1963)

 Atsauces 

Kategorija:Sanktpēterburgā dzimušie
Kategorija:Latvijas Universitātes darbinieki
Kategorija:Trimdas latvieši
Kategorija:ASV latvieši